
CONVOCATÒRIA PER A L’ATORGAMENT D’UNA SUBVENCIÓ A FAVOR DE LES FAMILIES MONOPARENTALS, VIDUS I VIDUES, FAMILIES AMB TOTS ELS SEUS MEMBRES EN SITUACIÓ D’ATUR.
Primer.- Bases especifiques reguladores de la convocatòria
Resulten d’aplicació les bases reguladores per a l’atorgament d’una subvenció a favor de les famílies monoparentals, vidus i vídues, famílies amb tots els seus membres en situació d’atur empadronades a Tordera.
Segon.- Objecte de la convocatòria.
Aquestes bases reguladores tenen per objecte fixar els criteris de concessió d’ajuts extraordinaris destinats a donar suport econòmic a aquelles famílies monoparentals, vidus i vídues, famílies amb tots els seus membres en situació d’atur empadronades a Tordera.
Tercer.- Crèdit pressupostari 
No es podran concedir subvencions per sobre del crèdit disponible. D’excedir les sol·licituds crèdit, es prorratejarà proporcionalment entre les sol·licituds rebudes.

L’import màxim de la subvenció per unitat familiar serà de:

Unitats familiars d’1 membre, fins un màxim de 75,00 euros.
Unitats familiars de 2 membres, fins a un màxim de 100,00 euros.
Unitats familiars de 3 membres, fins a un màxim de 125,00 euros.
Unitats familiars de 4 o més membres, fins a un màxim de 150,00 euros
El pressupost total destinat a aquesta subvenció serà de 6.000,00 euros, amb càrrec a l’aplicació pressupostària 2020/0600/152/4800001.
Quart.- Termini i lloc de presentació
El termini per la presentació de les sol·licituds s’iniciarà el dia següent de la publicació de l’extracte de la convocatòria en el Butlletí Oficial de la Província de Barcelona, a través de la Base de Datos Nacional de Subvenciones (BDNS) i fins el 31 de desembre de 2020. L’imprès normalitzat es facilitarà el registre d’entrada de l’Ajuntament o a la web municipal. La documentació que caldrà aportar, està relacionada al mateix imprès.
La presentació de sol·licituds es realitzarà de forma prioritària i preferent de manera telemàtica (mitjançant el tràmit d’instància genèrica, al qual s’adjuntarà el model normalitzat de sol·licitud i tota la documentació corresponent) a través de la seu electrònica de l’Ajuntament (https://www.seu-e.cat/ca/web/tordera/).

Excepcionalment, i prèvia justificació fonamentada, es podran presentar de forma presencial a l’Oficina d’Atenció al Ciutadà de l’Ajuntament, amb cita prèvia, només en el supòsit de persones que no tinguin mitjans per a presentar-les de forma telemàtica.

En qualsevol altre mitjà establert legalment. En aquest cas, caldrà que a la sol·licitud consti:

· Nom, cognoms i NIF del sol·licitant.
· Adreça de notificació.
· Declaració de trobar-se al corrent de les obligacions tributàries amb l’Ajuntament, la Hisenda pública i amb la Seguretat Social.
· Data i signatura del sol·licitant.

Per admetre a tràmit la sol·licitud, s’haurà d’adjuntar:

· Sol·licitud model normalitzat
· Fotocòpia del DNI/NIE del sol·licitant i dels membres de la unitat familiar majors de 16 anys. 
· Document acreditatiu de la situació familiar
· Declaració de la renda i/o certificat de l’AEAT d’estar-ne exempt de presentació.
· Dades bancàries degudament complimentades i signades per poder realitzar el pagament.
· Contracte de lloguer i últim rebut pagat, en el cas de ser arrendatari.
· Autorització expressa per dur a terme les consultes necessàries amb altres administracions amb la finalitat de comprovar les circumstàncies expressades en la sol·licitud i el compliment dels requisits per a l’atorgament de la subvenció, entre d’altres l’empadronament al domicili habitual.

Les famílies monoparentals:
· Títol de la Generalitat on es reconeix la condició de família monoparental.
· En cas de tenir la tutela d’un menor, el document acreditatiu corresponent.

La presentació de la sol·licitud implica: l’acceptació plena de les bases reguladores de la subvenció i l’autorització a l’Ajuntament per dur a terme les consultes necessàries amb les altres administracions publiques per comprovar les circumstàncies expressades en la sol·licitud i documentació aportada.

Cinquè.- Beneficiaris i requisits
Els beneficiaris d’aquesta subvenció hauran de complir els requisits següents:
· Famílies monoparentals: 
· Disposar del títol de la Generalitat de ser família monoparental.
· Estar empadronat a Tordera des de l’u de gener de l’any en què es sol·licita la subvenció.
· Tenir uns ingressos bruts inferiors a 2 vegades l’IPREM vigent en còmput anual de 14 pagues l’any immediatament anterior al subvencionat.
· Ser titulars o arrendataris d’un únic habitatge, i no disposar de cap altre bé immoble en règim de propietat o de lloguer diferents a l’habitatge habitual, excepte si es tracta d’una plaça d’aparcament i/o un traster, sobre els que tingui el dret de propietat, possessió o usdefruit i que s’ubiqui en el mateix edifici o complex residencial on es situa l’habitatge habitual.
· Trobar-se al corrent de les obligacions tributàries amb l’Ajuntament, resta d’administracions i Seguretat Social.

· Vidus / vídues:
· Tenir aquesta condició civil a l’1 de Gener de l’any de sol·licitud de la subvenció.
· Estar empadronat a Tordera des de l’u de gener de l’any en què es sol·licita la subvenció.
· Viure sol
· Tenir uns ingressos bruts inferiors a 1,5 vegades l’IPREM vigent en còmput anual de 14 pagues l’any immediatament anterior al subvencionat.
· Ser titulars o arrendataris d’un únic habitatge, i no disposar de cap altre bé immoble en règim de propietat o de lloguer diferents a l’habitatge habitual, excepte si es tracta d’una plaça d’aparcament i/o un traster, sobre els que tingui el dret de propietat, possessió o usdefruit i que s’ubiqui en el mateix edifici o complex residencial on es situa l’habitatge habitual.
· Trobar-se al corrent de les obligacions tributàries amb l’Ajuntament, resta d’administracions i Seguretat Social.

· Famílies amb tots els seus membres en situació d’atur:
· Trobar-se en aquesta situació a l’1 de Gener de l’any en què es sol·licita la subvenció.
· Tots els membres de la unitat familiar amb edat legal de treballar han d’estar inscrits com a demandants d’ocupació a les Oficines de Treball del SOC, mitjançant la corresponent documentació acreditativa de la situació a la d’obertura de la convocatòria de la subvenció: Document de renovació de la Demanda d’Ocupació (DARDO)
· Estar empadronat a Tordera des de l’u de gener de l’any en què es sol·licita la subvenció.
· Tenir uns ingressos bruts inferiors, en el cas d’una persona d’1,5 vegades l’IPREM, i en el cas de 2 o més persones, ingressos bruts inferiors a 3 vegades l’IPREM en còmput anual de 14 pagues l’any immediatament anterior al subvencionat.
· Ser titulars o arrendataris d’un únic habitatge, i no disposar de cap altre bé immoble en règim de propietat o de lloguer diferents a l’habitatge habitual, excepte si es tracta d’una plaça d’aparcament i/o un traster, sobre els que tingui el dret de propietat, possessió o usdefruit i que s’ubiqui en el mateix edifici o complex residencial on es situa l’habitatge habitual.

· Trobar-se al corrent de les obligacions tributàries amb l’Ajuntament, resta d’administracions i la Seguretat Social.

Sisè.- Resolució de sol·licituds
L’atorgament de la subvenció es resoldrà per Junta de Govern Local, a proposta de la regidora d’Hisenda.

El termini per a la resolució serà màxim de tres mesos des de la data de finalització del termini de presentació de les sol·licituds.

Setè.- Recursos
Contra la resolució que posarà fi a la via administrativa es pot interposar amb caràcter potestatiu, recurs de reposició en el termini d’un mes o recurs contenciós administratiu o qualsevol altre que es consideri convenient.

Vuitè.- Protecció de dades de caràcter personal
D’acord amb la Llei Orgànica 15/1999, de 13 de desembre, de protecció de dades de caràcter personal, les dades de caràcter personal dels sol·licitants únicament seran tractades amb la finalitat de gestionar i tramitar el procediment de concessió de subvencions establert en aquestes bases, d’acord amb els principis de seguretat i confidencialitat de les dades que la normativa sobre protecció de dades estableix.

Així mateix, s’informa a la persona interessada de la possibilitat d’exercir els drets d’accés, rectificació, cancel·lació i oposició, en els termes previstos a la legislació vigent.

